Valokuva maksukuitista ei todista maksua - Puheenaiheet.fi
Valokuva maksukuitista ei todista maksua
Poliisi tiedottaa, että tuotteita verkon markkinapaikoilla, kuten Torissa, myytäessä ei kannata luottaa pelkkään ostajan esittämään valokuvaan maksukuitista. Ennen omaisuuden luovuttamista on syytä varmistaa omalta pankkitililtä, että maksu on kirjautunut tilille.
Poliisi on saanut valmiiksi esitutkinnan petossarjassa, jossa kolmekymppistä miestä epäillään yli 20 petoksesta ja väärennyksestä. Epäilty huijasi tavaroiden myyjiä vuodenvaihteen tietämillä alkuvuoden aikana. Uhrit ovat Pirkanmaalta, Varsinais-Suomesta ja Uudeltamaalta.
Eri tekaistuilla nimillä esiintynyt epäilty tarjoutui ostamaan netin markkinapaikoilla ja Facebookissa myytävinä olleita tuotteita, kuten älypuhelimia, kelloja ja tietokoneita. Mies halusi maksaa tilisiirrolla ja veljensä noutavan ostoksen.
Mies lähetti myyjille kuvia väärennetyistä maksukuiteista tai tilisiirroista. Sitten hän nouti tavarat.
Varkaat kiinni maantieltä
Kuntoutettavan työttömän aktivointisuunnitelma säännelty